
I. ОБЩО ПРЕДСТАВЯНЕ НА УЧЕБНАТА ПРОГРАМА
Предметът РЕКЛАМНА ГРАФИКА е учебен метод за комплексно запознаване на учениците със съвременния графичен дизайн и реклама и с технически приоми при изработването на различни рекламни материали.
В процеса на обучение учениците на базата на добра теоретична подготовка изграждат специфично мислене за графичен дизайн и да придобиват практически умения за реализиране на рекламни продукти.

Учебното съдържание е подбрано в съответствие с поставените цели и осъществява връзка с реализирацията в професията. Темите са представени в тяхната последователност и логическа връзка. Практико-приложният характер на специал-ността разкрива широки възможности за приложение на овладените знания и умения в професионалната подготовка на учениците за да намерят своето място в рекламни агенции, издателски къщи, печатници и др., както и да продължат успешно своето образование.
Основните характеристики на съдържанието са последователност и връзка между отделните задачи през време на обучението.
За успешното провеждане на обучението в специалност „Рекламна графика“ учебното заведение е длъжно да осигури:

· преподаватели с висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата; 

· просторно, проветриво помещение, с добро естествено и изкуствено осветление, оборудвано  с маси, подходящи за работа с хартия и темперни бои;

· шкафове за съхраняване на материалите, проектите и плакатите, по които се работи;

· библиотека, съдържаща нужните за специалността теоретични и технологични текстове, както и албуми и др.;
· индивидуални възможности за дигитално проектиране и онагледяване.
Преподавателите трябва:

· да прилагат в учебния процес и следват логиката на утвърдената учебна програма;

· при нужда да мотивират учениците с индивидуални, съобразени с моментните им възможности задачи, в рамките на учебната програма;

· да балансират теоретичните и практически занятия;

·  да онагледяват учебния процес;

· да осигурят за общо ползване в ателието албуми, литература, материали, пособия и дигитални устройства, трудно достъпни за всеки ученик поотделно, но важни за успешно протичане на учебния процес;

· да затвърждават наученото или подготвят учебния процес, като се поставят  индивидуални задачи за самоподготовка, осъществими в домашни условия или в училищното ателие.
II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Целта на обучението е да се подготвят кадри, които да се справят със задачите на графичния дизайн, ползвайки съвременни методи и технология на работа. 

След петгодишния курс на обучение ученикът трябва

да познава:

· историята и основните направления в графичния дизайн;  

· принципите на изграждане на композиция, цветово решение и типографско оформление;

· основни и помощни средства за създаване на графични произведения;

· основните методи и способи в полиграфията;

да може да:

· прилага основните принципи за изграждане на цялостен рекламен продукт;

· знае и прилага законите на композицията в рекламната графика и да съчетава отделните елементи - шрифт, визуални елементи, цвят, образна стилистика; 
· борави с цифрова техника и да работи с основните видове цифрови програми за рекламна графика и обработка на изображения, за да бъде конкурентноспособен в съвременните условия. 
III. КРАТКИ МЕТОДИЧЕСКИ УКАЗАНИЯ

Уроците се провеждат в просторни и светли кабинети оборудвани с маси (120 /100 см). Те трябва да са така поставени, че да могат да се обхождат от всички страни. Пряката слънчева светлина не пречи, така че изложението на ателиетата е подходящо.
Учебният материал е съобразен с възрастта на учениците и се степенува по трудност. Всяка задача кореспондира отчасти с предходната и използва придобитите вече умения с цел надграждане на знанията и уменията в специалността.

За професионална работа по специалността са необходими няколко основни инструменти като: тушовки, пергели, лепила, някои видове бои, подложки и др. помощни материали.
Задължително условие за обучението е наличието на компютърна зала с цифрова техника, отговаряща по брой на броя ученици, за да може учебният процес да се провежда нормално и да е на високо професионално равнище.

В петгодишния курс на обучение учениците усвояват следните умения: 

· Работа с различни видове бои: акварел, темпера, акрил, туш, пастели, цветни моливи, акварелни моливи.

· Проектиране върху различни основи – картон, каширан картон, велпапе.
· Работа с цифрави програми.
IV. СТРУКТУРА НА ДИСЦИПЛИНАТА:

Изучава се чрез класово-групови занимания в:

Специфична професионална подготовка

VIII клас - 72 часа 
IX клас  - 108 часа

X клас - 72 часа 

XI клас -  108 часа

XII клас  -  145 часа 
РАЗПРЕДЕЛЕНИЕ НА УЧЕБНОТО ВРЕМЕ

	КЛАС
	I СРОК 

УЧ. СЕДМИЦИ / ЧАСОВЕ 
	II-СРОК

УЧ. СЕДМИЦИ / ЧАСОВЕ
	ЧАСОВЕ

ГОДИШНО

	VIII
	18 / 2
	18 / 2
	72

	IX
	18 /3
	18 /3
	108

	X
	18 / 2
	18 / 2
	72

	XI
	18 / 3
	18 / 3
	108

	XII
	18 / 5
	11 / 5
	145


Уроците са практически, като всяка отделна задача се предхожда от всъпителна лекция. Лекцията се изнася от учителя, като трябва да бъде съпътствана с подходящи материали и пособия – компютри, книги, албуми, филми или като се използва проектор.
V. УЧЕБНО СЪДЪРЖАНИЕ

Структурирането на учебното съдържание е по раздели и теми. За всеки раздел и тема в програмата са записани препоръчителен брой учебни часове. Учителят конкретизира и може да променя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение.
За постигане целите на обучението учителят разпределя учебните часове за нови знания, упражнения и контрол.
ПЪРВИ ГИМНАЗИАЛЕН ЕТАП
	№ по ред
	                    Наименование на раздели и теми 
	Брой часове

	
	VIII клас
	

	1.
	Представяне на типичните изразни средства в специалността.
	

	1.1
	Запознаване с цветния спектър, основни и допълнителни цветове, гама и контраст. Запознаване с темперните бои като основен материал за проектиране. Степенуване на нюанси. 
	3

	2.
	Основи на композицията. Геометричен център, композиционен център. Шрифт и геометрични фигури, композиция. 
	

	2.1
	Основни понятия за композиция, геометричен център, композиционен център. Цветът като символ, цветови акцент. Композиции в топла, студена и монохоромна гама.
	7

	2.2
	Основи на шрифта. Композиция от шрифт и геометрични фигури
	7

	2.3
	Композиция от предмети и кратка дума.
	10

	3.
	Модули
	

	3.1.
	Що е модул? Модулна композиция по зададена тема.
	8

	4.
	Стилизация
	

	4.1
	Стилизация на животински, флорален или архитектурен елемент Композиция от създадените елементи. 
	4

	4.2
	Визуален виц с тематично обвързан стилизиран предмет.
	4

	4.3
	Сложна модулна композиция с включване на кратка дума по зададена тема. Запознаване с емоционалното въздействие на типовете композиционни решения в зависимост от тяхното развитие – по диагонал, вертикала и хоризонтала; ритъм на повторение.
	10

	5.
	Годишен изпит. 
Изпитът  се провежда в два дни по 4 учебни часа. Темата се поставя в деня на изпита. Материали: темперни бои, моливи, акварел, картон.
Задача: Композиция от геометрични фигури по зададена тема с кратък текст или композиция с визуален виц, с тематично обвързан предмет.
	8

	
	Общ брой часове
	72

	

	
	IX клас
	

	6.
	Плакат – основни принципи. Използване на рисунка в плаката, стилизацията като метод
	

	6.1.
	Проектиране и изпълнение на стилизирана рисунка по зададена тема.  
	6

	6.2.
	Запознаване със законите на композиция при плаката
	6

	6.3.
	Рисуван плакат или плакат с използване на компютърна векторна програма. Запознаване с прилагането на компютърна програма в плаката. Примерни теми „Зоопарк” или „Цирк“.
	12

	7.
	Запознаване с основите на шрифта. Конструиране и композиране на букви
	

	7.1.
	Свободна композиция с използване на различни по големина и цвят букви с рисуване или използване на компютърна векторна програма
	8

	7.2.
	Придобиване на умения в типографията. Трансформиране на букви от шрифт гротеск в типографска композиция. Видове шрифт според наклона на оста на буквите и инструмента на писане. Конструиране на безосови букви и на букви с наклонена ос.
	16

	8.
	Тематични композиции провокиращи плакатно мислене
	

	8.1.
	Плакат изпълнен с рисуване или с използване на компютърна векторна програма. Примерни теми предизвикващи асоциации: „Наблюдателност“, „Шум“, „Движение”,  „Полет” и др.
	16

	9.
	Плакат с използване на рисунка
	

	9.1.
	Изпълнение на задачата с прилагане на различни техники за рисуване – темперни бои, акварел, колаж и сканиране на рисунката или работа с растерна компютърна програма. Примерни теми: „Панаир на цветята“, „Карнавал“ и др.
	20

	10.
	Типографски плакат по здадена тема
	

	10.1.
	Изпълнение на задачата с прилагане на различни техники за рисуване или компютърна векторна програма.
	16

	11.
	Годишен изпит. Темата се поставя в деня на изпита. 
Материали: темперни бои, моливи, акварел, картон.
Задача: Стилизация на растение или визуален виц с тематично обвързан предмет. 
	8

	
	Общ брой часове
	108

	

	
	X клас
	

	12.
	Видове плакат: сценичен, социален, рекламен, асоциативен
	

	12.1
	Запознаване с видовете плакати и тяхното формоизграждане. Типографията в плаката. Използване на различни видове шрифт.
	2

	13.
	Рекламен или изложбен плакат по зададена тема
	

	13.1
	Примерна тема за рекламен плакат: „Музиката, която слушам“ – класическа, джаз, фолклор, поп и др.
Примерни теми за изложбен плакат: авторски, сатиричен, жанров – живопис, графика, текстил, графичен дизайн, пространствено оформление и др. 
Материали: темпера, туш, пигменти, аерограф, хартии, колаж, валяци, печатарски мастила или компютърни програми.
	12

	14. 
	Асоциативен плакат. 
	

	14.1
	Примерни теми за плакат с психологическо състояние: „Страх”, „Смях“, „Ярост“,  „Злоба“ и др. Разработване на серия от идейни проекти за различни психологически състояния. Използване на конкретен предмет за графичен образ и асоциация. Извеждане на графичен образ, включване на текст. 
	6

	14.2.
	Избор на най-ясно представена асоциация. Материали: темпера, туш, пигменти, аерограф, хартии, колаж, валяци, печатарски мастила или компютърни програми.
	12

	15.
	Социален плакат
	

	15.1
	Примерни теми: “Опазване на околната среда”, “Вредни навици”, “Корупция”, “Спин”, “Секти”, “Дрога”, “Тероризъм” и др.
Анализ на социален проблем и претворяване в провокативен образ със социално послание. Материали: темпера, туш, пигменти, аерограф, хартии, колаж, валяци, печатарски мастила или компютърни програми. Използване на фотография.
	12

	16.
	Сценичен плакат за: театрална пиеса, опера, концерт, фестивал.
	

	16.1
	Посещение на театрална постановка или друго сценично събитие. Анализ на представлението.
	2

	16.2.
	Създаване на плакат, програма и билет. Особености на изразните средства в сценичния плакат. Използване на компютърни програми.
	18

	17.
	Годишен изпит. Темата се поставя в деня на изпита. 
Материали: използва се цифрова техника - таблет, скенер.
Задача: Рекламен плакат с използване на фотография (предварително подготвени фотографии по зададената тема – възможност за избор) или асоциативен плакат.
	8

	
	Общ брой часове
	72


ПЪРВИ ГИМНАЗИАЛЕН ЕТАП
VIII КЛАС – 72 учебни часа
1. ВСТЪПИТЕЛНА ЗАДАЧА ЗА ПРЕДСТАВЯНЕ НА ТИПИЧНИТЕ ИЗРАЗНИ СРЕДСТВА В СПЕЦИАЛНОСТТА.

Входяща задача - да запознае учениците с основните изразни средства в специалността.

Теория - технически способи и художествени средства на графичния дизайн.

Практическа част - създаване на рисунки с използване на някои от елементарните средства на графичния дизайн.

Цели: Усвояване на базисни познания по стилизация,  композиране  и др. Запознаване с типичните за графичния дизайн изразни средства – позитиви, негативи и др.

2. ШРИФТ И ГЕОМЕТРИЧНИ ФОРМИ, КОМПОЗИЦИЯ.

2.1. Композиция от шрифт и геометрични фигури
2.2. Композиция от предмети и шрифт.

Цели : Запознаване с конструктивното изграждане на гротесковите букви. Съчетаване на букви с други форми. Композиране на разнородни форми със букви. Запознаване на типичните за графичния дизайн изразни средства - растери, позитиви, негативи и др.
3. МОДУЛИ:
3.1. Що е модул. Модулна композиция.

3.2. Композиция от знаци.
3.3. Сложна модулна композиция.
Цели: Усвояване на модулната композиция, като постепенно се премине от проста към сложна модулна композиция. Кадриране. Цветово изграждане на форми и букви. Растери, позитиви , негативи и др.
IX КЛАС -  108 учебни часа
4. ПРОЕКТИРАНЕ И ИЗПЪЛНЕНИЕ С БОИ НА СТИЛИЗИРАНА РИСУНКА (формат 50/70 см).
Цели: Задачата  трябва да включва стилизация на животно или предмет с примерни теми „Зоопарк“ или „Цирк“. Да се усвои проектирането и изпълнението на стилизация. Да се усвоят принцитите на композицията, съчетаване на текст с рисунка, принципи при цветовото изграждане на плаката.

5. СТИЛИЗАЦИЯ НА ЖИВОТНО

Цели: Усвояване на знания за принципите на стилизация като подготовка за проектиране на запазен знак /лого/. Основни познания при работата с векторна графика. Изпълнение с програмата Illustrator. 

6. ТЕМАТИЧНИ КОМПОЗИЦИИ
Цели: Ролята на цвета в графичния дизайн. Изразяване на различни състояния чраз цвят.
7. ПЛАКАТ С ИЗПОЛЗВАНЕ НА РИСУНКА
Цели: Да се усвои използването и начина на интегриране на рисунката в плаката.
8. ШРИФТОВ ПЛАКАТ

Цели: Да се познават, използват и съчетават различни видове шрифт. Да се композират един с друг.
Х КЛАС - 72 учебни часа
9. ВИДОВЕ ПЛАКАТИ:
Съдържание:

Видове - културен, социален, рекламен, сценичен, асоциативен.
Цели: Създаване на различни видове плакат и задълбочаване на познанията за този основен продукт на рекламата. Използване на различни похвати при изработването им – анализ на темата, смислов и цветови контраст, хипербола, взаимодействие на шрифт и визия, илюстрация, обработката на фотографии с цел включването им в различни рекламни материали. Проучване на особеностите на изразните средства при различните видове плакат. Чрез задачите се усвояват умения за създаване на действен, лаконичен и оригинален образ по зададена тема.
ВТОРИ ГИМНАЗИАЛЕН ЕТАП
	№ по ред
	                    Наименование на раздели и теми 
	Брой часове

	
	XI клас
	

	18.
	Тотален дизайн. Изработване на цялостна рекламна кампания
	

	18.1
	Визия за рекламното послание. Проучване и анализ. Запазен знак
	24

	18.2
	Запазен шрифт /логотип/
	24

	18.3
	Рекламен плакат. Рекламни материали /визитни картички, бланки и др./, дипляни, флайери
	12

	18.4
	Стори борд за рекламен клип (30 сек.), по зададена тема. Създаване на сценарий. 
	2

	18.5
	Създаване на клип, представен със статични или анимирани на компютър кадри, извеждане на възловите моменти, носещи посланието.
	8

	18.6
	Календар
	12

	18.7
	Опаковка за продукт/и. Опаковката като част от маркетинга за продукта. Създаване на концепция за графично оформление и цветово решение. Конструиране на опаковката – предварителен макет, чертеж, щанца, реализация.
	18

	19.
	Годишен изпит. Темата се поставя в деня на изпита. 
Материали: темпера, туш, пигменти, аерограф, хартии, колаж, валяци, печатарски мастила или компютърни програми.
Задача: Плакат-асоциация по зададена тема.
	8

	
	Общ брой часове
	108

	
	
	

	
	XII клас 
	

	20.
	Индивидуална творческа задача – тотален дизайн по избрана от зрелостника тема. Функция на тоталния дизайн.
	

	20.1.
	Избор на тема/варианти: рекламна, сценична, изложбена, социална, спотна и др.
	18

	20.2.
	Проектиране на запазен знак и логотип, проектиране на авторски шрифт, 6 броя плакати и подкрепящи рекламни материали – визитка, бланка, плик, листовка, календар, фирмено облекло, етикет или опаковка, фирмен автомобил, календар. 
	72

	20.3.
	Реализиране на дипломната работа: предпечатна подготовка, печат. Подготовка на защитата.
	55

	
	Общ брой часове
	145


ВТОРИ ГИМНАЗИАЛЕН ЕТАП
XI КЛАС -  108 учебни часа
10. ТОТАЛЕН ДИЗАЙН

Съдържание:

10.1 Запазен знак и запазен шрифт (логотип);
10.2 Рекламен плакат, акцидентни материали (визитни картички, бланки и др.), дипляни, флайери;
10.3 Сториборд;

10.4 Календар. Опаковка.
Цели:  Усвояване на знания и умения за създаване на цялостна рекламна стратегия на продукт, събитие, фирма и др. и изработване на отделните рекламни материали. Изучава се спецификата за проучване, анализ и проектиране на отделните рекламни материали и се овладяват технически умения за тяхната реализация. 
11. КАЛЕНДАР

Цели: Усвояване на умения за създаване на рекламни календари. Композиция, визия, шрифт. Обработка на фотографии - сканиране, използване на фотографски изображе-ния, смяна на формати, използване на филтри и др. Създаване на файлове за печат и реализация на календара, като завършен продукт.
12.  СТОРИ БОРД

Цели: Запознаване с разновидностите на рекламния клип /кратко филмче/. Създаване на рекламен сценарий и специфични умения при илюстрирането му.

13. ОПАКОВКА

Цели: Усвояване на знания и умения за създаване на различни опаковки. Щанци и видове печат. Използване на различните способи за печат на опаковки и съответните комптърни програми за създаването на готов продукт. 

XII КЛАС - 145 учебни часа
14. ИНДИВИДУАЛНА ТВОРЧЕСКА ЗАДАЧА
В последния клас на обучение всеки ученик работи по индивидуална творческа задача. Тя трябва да покаже степента на художествената и техническата подготовка на всеки ученик. Възлага се една цялостна задача - тотален дизайн на събитие, социално явление, продукт и др. 
Изработва се рекламна стратегия, която насочва към видовете рекламни материали. Задължително присъстват плакати и запазен знак.

Поставят се следните изисквания:

1. Графично решение, което представя по ясен и артистичен начин избраната тема;
2. Лаконичност и изразителност;
3. Композиция, цвят, шрифт, техника;
4. Изпълнение.
Цели: Да се даде възможност на ученика да разгърне своите художествени и технически възможности, избирайки сам темата си и илюстрирайки чрез нея специфичните си интереси в графичния дизайн и рекламата. Така той ще покаже таланта си и степента на овладяване на художествените и технически средства по времето на обучението.
*

Първият и втория срок на учебната година завършват със средноаритметична оценка, поставена за изпълнените работи  през срока по следните критерии: идеен проект и изпълнение според учебното съдържание.
Годишна оценка по РЕКЛАМНА ГРАФИКА
Накрая на всяка учебна година се провеждат  изпити, които формират годишната оценка по РЕКЛАМНА ГРАФИКА. Всеки изпит включва проектиране и изпълнение. Поставят се двете оценки – за идеен проект и изпълнение, от които се получава средна аритметична оценка. Закръгля се в полза на ученика. 
VIII клас

Изпитът  се провежда в един ден за 8 учебни часа.

Задача: Модулна композиция по зададена тема с кратък текст – три букви. 

Материал: Темперни бои, тушовка, тушовка с пергел, линии и др.

Оценява се:  

 1/ Идея, композиция, цветово решение, шрифт.

 2/ Изпълнение 

Формат: 35/50 см,  кадастрон/картон
IX клас

Изпитът се провежда в един ден за 8 учебни часа.

Задача: Стилизация на растение.

Материал: Темперни бои, тушовка, тушовка с пергел, четки, линии и др.

Оценява се:  

 1/ Идея, композиция, цветово решение, шрифт.

 2/ Изпълнение 

Формат:  35/50 см,  кадастрон/картон 
X клас
Изпитът  се провежда в един ден за 8 учебни часа.

Задача: Рекламен плакат с използване на фотография.

Материал: Използват се цифрова техника, таблети, скенер, зададени фотографии.

Оценява се :  

1/ Идея, композиция, цветово решение, шрифт.

2/ Изпълнение – цифрови програми. Обработка на фотографии на Photoshop,  Illustrator.

Формат: А4 
XI клас
Изпитът се провежда в един ден за 8 учебни часа.
Тема: Плакат асоциация по зададена тема.                      

Материал: Използват се цифрова техника, таблети, скенер, темперни бои, тушовка четки, линии и др.

Оценява се:  

 1/ Идея, композиция, цветово решение, шрифт.

 2/ Изпълнение 

Формат: 50/70 см,  кадастрон

Годишната оценка се формира от комисия, определена от директора след провеждането на годишен изпит и представяне на учебните задачите от цялата година.
За получаване на професионална квалификация, след XII кл. учениците полагат изпити по теория и практика на професията по Национални изпитни програми. 
VI. ОЧАКВАНИ РЕЗУЛТАТИ

В края на обучението си ученикът придобива следните компетентности:  професионално представяне на различни видове графично оформление, усет за форма и композиция, въображение, прецизност, креативност, логическо мислене и творческа ерудиция. Работа в колектив.                                                                         
VII.  АВТОРСКИ КОЛЕКТИВ
Ралица Карапантева, Христофор Кръстев, Красимир Иванов, Николай Попов – преподаватели по рекламна графика в  НГПИ „СВ. ЛУКА” – София.

VIII.  ЛИТЕРАТУРА
1. History of graphic design, 2016, Philip Meggs;

2. „Шрифтът през вековете“, 1967, Васил Йончев;

3. „Древен и съвременен български шрифт“, 1982, Васил Йончев;

4. Logo design, 2007, Julius Widemann;

5. How to, 2015, Mihael Bieurt; 

6. „Графичен дизайн: Основни понятия на визуалния език“, 2012, Антоанета Радоева.
